proxectonos/corpus_dominio_legal_administrativo_tmp huggingface dataset:
RESOLUCIÓN do 23 de xaneiro de 2026 de corrección de erros da Resolución do 12 de decembro de 2025 pola que se publica a oferta de emprego público do persoal docente e investigador para o ano 2025.
Universidade de Vigo — III. Outras disposicións — 27/01/2026

Considerando que o 12 de decembro de 2025 se ditou a resolución pola que se acordou publicar a oferta de emprego público do persoal docente e investigador para o ano 2025 e advertido un erro na citada resolución, precísase corrixila, polo que, de acordo co artigo 109.2 da Lei 39/2015, do 1 de outubro, do procedemento administrativo común das administracións públicas, en que se prevé que «As administracións públicas poderán, así mesmo, rectificar en calquera momento, de oficio ou por instancia dos interesados, os erros materiais, de feito ou aritméticos existentes nos seus actos»,
Primeiro. Proceder á corrección de erros da Resolución do 12 de decembro de 2025 pola que se acordou publicar a oferta de emprego público do persoal docente e investigador para o ano 2025, polo que:
Onde di:
«Segundo. Esta oferta de emprego público inclúe as necesidades de recursos humanos de carácter permanente no ámbito docente e investigador con asignación orzamentaria que non poden ser cubertas con efectivos de persoal existentes, segundo se detalla no anexo».
Debe dicir:
«Segundo. Esta oferta de emprego público inclúe as necesidades de recursos humanos de carácter permanente no ámbito docente e investigador con asignación orzamentaria que non poden ser cubertas con efectivos de persoal existentes, segundo se detalla no anexo.
Do total das prazas ofertadas para acceso libre, resérvase unha porcentaxe do 7 % para ser cuberta por persoas con discapacidade, de conformidade co artigo 59 do texto refundido da Lei do Estatuto básico do empregado público, aprobado polo Real decreto lexislativo 5/2015, do 30 de outubro, e no artigo 48 da Lei 2/2015, do 29 de abril, do emprego público de Galicia».
Segundo. Publicar no
Diario Oficial de Galicia
esta corrección de erros.
Contra esta resolución, que esgota a vía administrativa, poderase interpoñer recurso perante a xurisdición contencioso-administrativa, no prazo de dous meses contados desde o día seguinte ao da súa notificación, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Non obstante, as persoas interesadas poderán optar por interpoñer contra esta resolución recurso de reposición, no prazo dun mes contado a partir do día seguinte ao da súa publicación, perante o mesmo órgano que a ditou. Neste caso non se poderá interpoñer un recurso contencioso-administrativo ata que sexa resolto expresamente ou se producise a desestimación presunta do recurso de reposición interposto, segundo o previsto no artigo 123.2 da Lei 39/2015, do 1 de outubro, do procedemento administrativo común das administracións públicas.
Vigo, 23 de xaneiro de 2026
EXTRACTO da Orde do 30 de decembro de 2025 pola que se regula o réxime de subvencións ás organizacións sindicais e se procede á súa convocatoria para o ano 2026, tramitada por anticipado de gasto (códigos de procedemento TR807A e TR807B).
Consellería de Emprego, Comercio e Emigración — III. Outras disposicións — 27/01/2026

BDNS (Identif.): 882902.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
https://www.infosubvenciones.es/bdnstrans/GE/es/convocatoria/882902
Primeiro.
Beneficiarias
Organizacións sindicais con representación no ámbito da Comunidade Autónoma de Galicia.
Segundo.
Obxecto
A convocatoria de axudas que concederá a Consellería de Emprego, Comercio e Emigración ás organizacións sindicais con representación na Comunidade Autónoma de Galicia, para o desenvolvemento das súas actividades ordinarias durante o ano 2026, para o funcionamento dos seus gabinetes técnicos e para plans de formación de cadros e delegadas e delegados sindicais, co fin último da mellora das condicións de traballo na Comunidade Autónoma de Galicia.
Terceiro.
Bases reguladoras
Orde do 30 de decembro de 2025 pola que se regula o réxime de subvencións ás organizacións sindicais e se procede á súa convocatoria para o ano 2026, tramitada por anticipado de gasto (códigos de procedemento TR807A e TR807B).
Cuarto.
Importe
Para a concesión destas axudas destínase un millón noventa e nove mil oitocentos euros (1.099.800 €), de acordo coa seguinte distribución:
Axudas para o desenvolvemento das actividades ordinarias das organizacións sindicais durante o ano 2026: 780.200 € proporcionalmente distribuídos entre as organizacións sindicais solicitantes, segundo o número de representantes que tivesen o 31 de decembro de 2025 en virtude das eleccións realizadas nas empresas e nas administracións públicas no ámbito de Galicia.
Axudas para a creación e/ou o funcionamento de gabinetes técnicos das organizacións sindicais e para plans de formación de cadros e delegadas e delegados sindicais: 319.600 € proporcionalmente distribuídos entre as organizacións sindicais intersectoriais que o soliciten, segundo o número de representantes que tivesen o 31 de decembro de 2025 en virtude das eleccións realizadas nas empresas e nas administracións públicas no ámbito de Galicia.
Quinta.
Prazo de presentación de solicitudes
O prazo de presentación de solicitudes será dun mes, que comezará o quinto día hábil posterior a partir do día seguinte ao da publicación desta orde no
Diario Oficial de Galicia
.
Santiago de Compostela, 30 de decembro de 2025
RESOLUCIÓN do 20 de xaneiro de 2026 pola que se lles dá publicidade aos convenios de colaboración subscritos no terceiro cuadrimestre do ano 2025.
Axencia Galega de Infraestruturas — III. Outras disposicións — 29/01/2026

Consonte o establecido no artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
núm. 30, do 15 de febreiro), publícase no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a este mandato,
Artigo único. Darlles publicidade aos convenios subscritos pola Axencia Galega de Infraestruturas (AXI) no terceiro cuadrimestre do ano 2025, que se incorpora como anexo a esta resolución.
Santiago de Compostela, 20 de xaneiro de 2026
RESOLUCIÓN do 15 de xaneiro de 2026 pola que se lles dá publicidade aos convenios subscritos no terceiro cuadrimestre do ano 2025.
Axencia de Protección da Legalidade Urbanística — III. Outras disposicións — 29/01/2026

No artigo 15.2 da Lei 1/2016, do 18 de xaneiro, de transparencia e bo goberno, imponlle a cada consellería ou entidade da Xunta de Galicia a obriga de publicar, no
Diario Oficial de Galicia,
unha relación dos convenios subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Axencia de Protección da Legalidade Urbanística (en diante, APLU), no terceiro cuadrimestre do ano 2025, que se incorpora como anexo a esta resolución.
Santiago de Compostela, 15 de xaneiro de 2026
RESOLUCIÓN do 19 de xaneiro de 2026, da Secretaría Xeral Técnica da Consellería de Presidencia, Xustiza e Deportes, pola que se dá publicidade dos convenios de colaboración subscritos por esta consellería no terceiro cuadrimestre do ano 2025.
Consellería de Presidencia, Xustiza e Deportes — III. Outras disposicións — 29/01/2026

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir para a súa publicación no
Diario Oficial de Galicia
unha relación dos convenios subscritos referida ao cuadrimestre anterior, para os efectos de cumprir coas obrigacións legais fixadas.
En consecuencia, e para dar cumprimento a esa obriga,
Artigo 1
Dar publicidade da relación dos convenios subscritos pola Consellería de Presidencia, Xustiza e Deportes nos meses de setembro, outubro, novembro, e decembro do ano 2025, que se incorpora como anexo I a esta resolución.
Artigo 2
Dar publicidade aos convenios subscritos pola Consellería de Presidencia, Xustiza e Deportes pendentes de publicar no segundo cuadrimestre do 2025, que se incorporan como anexo II a esta resolución.
Santiago de Compostela, 19 de xaneiro de 2026
EXTRACTO da Orde do 13 de xaneiro de 2026 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de acción humanitaria no exterior e se procede á súa convocatoria para o ano 2026 (código de procedemento PR811A).
Consellería de Presidencia, Xustiza e Deportes — III. Outras disposicións — 29/01/2026

BDNS (Identif.): 883546.
De conformidade co previsto nos artigos 17.3.b) e no artigo 20.8.a) da Lei 38/2003, do 17 de novembro, xeral de subvencións, publicase o extracto da convocatoria cuxo texto completo pode consultarse na Base de datos nacional de subvencións:
https://www.infosubvenciones.es/bdnstrans/GE/es/convocatoria/883546
Primeiro. Entidades beneficiarias
As entidades beneficiarias da concesión de subvencións serán as organizacións non gobernamentais que estean inscritas na sección A, organizacións non gobernamentais para o desenvolvemento, do Rexistro Galego de Axentes de Cooperación para o desenvolvemento e que teñan entre os seus fins o desempeño de actuacións de acción humanitaria ou que demostren contrastada experiencia neste sector.
Segundo. Obxecto
Estas bases regulan a concesión de subvencións ás organizacións non gobernamentais para a execución de proxectos de acción humanitaria no exterior (código de procedemento administrativo PR811A).
Enténdese por proxectos de acción humanitaria, consonte a iniciativa da Boa Doazón Humanitaria (GHD, nas súas siglas en inglés), aqueles destinados a salvar vidas, aliviar o sufrimento e manter a dignidade humana durante e despois das crises –provocadas por seres humanos ou por desastres naturais–, así como os destinados á prevención e reforzo da capacidade de resposta e a resiliencia para cando se produzan estas situacións.
A acción humanitaria inclúe a protección de vítimas, así como a provisión de auga, comida, saneamento, refuxio, atención sanitaria e outros tipos de asistencia, emprendidos a favor das persoas afectadas, para facilitar o retorno á vida normal e aos seus medios de vida e sustento; tamén incorpora a redución e prevención do risco de desastres.
Terceiro. Bases reguladoras
Orde do 13 de xaneiro de 2026 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de acción humanitaria no exterior e se procede á súa convocatoria para o ano 2026 (código de procedemento PR811A).
Cuarto. Importe
Para a concesión destas axudas destinase un crédito por un importe total de 700.000 euros, con cargo á aplicación orzamentaria 05.07.331A.490.0 dos orzamentos xerais da Comunidade Autónoma para 2026.
O importe máximo que se poderá financiar será dun 95 % do orzamento total do proxecto, e a subvención concedida non superá, en ningún caso, os 75.000 euros.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta convocatoria no Diario Oficial de Galicia.
Santiago de Compostela, 13 de xaneiro de 2026
RESOLUCIÓN do 18 de decembro de 2025 pola que se notifican as resolucións das solicitudes de axudas de pagamento a zonas con limitacións naturais en áreas de montaña (subintervención 6613.04, IU prima ZLN) e en áreas distintas de montaña (submedida 13.2), cofinanciadas ao 65% e 75%, respectivamente, polo Fondo Europeo Agrícola de Desenvolvemento Rural (Feader), reguladas na Orde do 25 de febreiro de 2025.
Fondo Galego de Garantía Agraria — III. Outras disposicións — 05/01/2026

A Orde do 25 de febreiro de 2025, pola que se regulan a aplicación dos pagamentos directos á agricultura e á gandaría e as axudas ao desenvolvemento rural suxeitas ao sistema integrado de xestión e control (DOG número 44, do 5 de marzo), prevé no seu artigo 27 que a notificación das resolucións se poderá realizar mediante a publicación no
Diario Oficial de Galicia
, cunha ligazón á páxina web do Fogga.
De acordo co anterior,
Primeiro. Dar publicidade na web do Fogga das listaxes das resolucións das solicitudes das liñas de axudas reguladas no artigo 2.1, parágrafo b), e no artigo 2.2, parágrafo h), da Orde do 25 de febreiro de 2025 citada.
Na web publicaranse as listaxes de concesión e de denegación das liñas de axudas de pagamento a zonas con limitacións naturais, con indicación das persoas beneficiarias, do importe, de ser o caso, e das causas de denegación.
As persoas interesadas poden acceder á dita web na seguinte ligazón:
https://fogga.xunta.gal/gl/pac/resolucions-de-axudas
Estas axudas están cofinanciadas polo Fondo Europeo Agrícola de Desenvolvemento Rural (Feader), no caso da subintervención 6613.04 IU prima ZLN nun 65 % e no caso da submedida 13.2 nun 75 %.
Segundo. Pór á disposición das persoas interesadas no Portal de axudas PAC as resolucións completas das solicitudes das liñas de axudas citadas no punto primeiro mediante a aplicación para teléfonos móbiles Sga@pp, dispoñible en Google Play ou en App Store, e no Portal de axudas PAC, a través da seguinte ligazón:
https://sgapac.xunta.es/SgaGpi/inicio/inicioAplicacion.action
Neste portal, cada persoa interesada poderá acceder ao contido da súa resolución individualizada mediante certificado dixital, DNI-e (DNI electrónico) ou emprego da Chave365. A información sobre a forma de alta da Chave365 encóntrase na ligazón que se indica a seguir:
https://sede.xunta.gal/tramites-e-servizos/chave365
Terceiro. Contra as citadas resolucións, que non poñen fin á vía administrativa, as persoas interesadas poderán interpor recurso de alzada ante a presidenta do Fogga no prazo dun mes, contado desde o día seguinte ao desta publicación, consonte o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas. O prazo de interposición concluirá o mesmo día desta publicación no mes de vencemento, de conformidade co artigo 30.4 da Lei 39/2015, do 1 de outubro.
Santiago de Compostela, 18 de decembro de 2025
EXTRACTO da Orde do 10 de decembro de 2025 pola que se establecen as bases e se regula o procedemento para a concesión, en réxime de concorrencia competitiva, de axudas para investimentos que fomenten a pesca sustentable para tripulantes de buques pesqueiros cofinanciadas co Fondo Europeo Marítimo, de Pesca e de Acuicultura (FEMPA), e se convoca para o ano 2026 o dito procedemento, tramitado como expediente anticipado de gasto (código de procedemento PE119A).
Consellería do Mar — III. Outras disposicións — 05/01/2026

BDNS (Identif.): 879452.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/879452
Primeiro.
Beneficiarios
Poderán ser beneficiarios das subvencións, sen prexuízo de reuniren os demais requisitos establecidos nestas bases, os pescadores enrolados en buques pesqueiros ou, segundo o caso, con titulación que permita desenvolver a actividade pesqueira.
Segundo.
Finalidade
As axudas terán como finalidade:
A primeira adquisición dun buque de pesca.
Terceiro.
Bases reguladoras
Orde do 10 de decembro de 2025 pola que se establecen as bases e se regula o procedemento para a concesión, en réxime de concorrencia competitiva, de axudas para investimentos que fomenten a pesca sustentable para tripulantes de buques pesqueiros cofinanciadas co Fondo Europeo Marítimo, de Pesca e de Acuicultura (FEMPA), e se convoca para o ano 2026 o dito procedemento, tramitado como expediente anticipado de gasto (código de procedemento PE119A).
Cuarto.
Importe
Para o ano 2026 as axudas concederanse con cargo á seguinte aplicación orzamentaria que figura dotada no proxecto de orzamento de gastos da Consellería do Mar para o ano 2026, e o importe total máximo das subvencións que se concedan no dito exercicio orzamentario é o seguinte:
Aplicación orzamentaria: 16.02.723A.780.0.
Importe: 100.000 € para a adquisición dun buque de pesca.
Quinto.
Prazo de presentación de solicitudes
Un mes contado desde o día seguinte ao da publicación da orde.
Entenderase como último día do prazo para a presentación de solicitudes o correspondente ao mesmo ordinal do día da súa publicación. Se o último día do prazo é inhábil, entenderase prorrogado ao primeiro día hábil seguinte, e se no mes de vencemento non hai día equivalente ao inicial do cómputo, entenderase que o prazo finaliza o último día do mes.
Santiago de Compostela, 10 de decembro de 2025
RESOLUCIÓN do 13 de febreiro de 2026, da Xerencia da Área Sanitaria da Coruña e Cee, pola que se anuncia a incorporación ao Consello Asesor de Pacientes da Área Sanitaria da Coruña e Cee da Asociación querENDO. Mulleres con Endometriose.
Servizo Galego de Saúde — III. Outras disposicións — 23/02/2026

De conformidade co disposto na disposición adicional primeira da Orde do 16 de outubro de 2018 pola que se regula a composición e o réxime xurídico de funcionamento dos consellos asesores de pacientes de área, anúnciase a incorporación ao Consello Asesor de Pacientes da Área Sanitaria da Coruña e Cee da seguinte asociación:
A Coruña, 13 de febreiro de 2026
CORRECCIÓN DE ERROS. Orde do 30 de decembro de 2025 pola que se establecen as bases reguladoras xerais e se convocan para o ano 2026, en réxime de concorrencia non competitiva, axudas para accións formativas, financiadas polo Fondo Europeo Marítimo, de Pesca e de Acuicultura (FEMPA), que contribúan ao desenvolvemento da formación profesional, das novas competencias profesionais e da formación permanente do sector pesqueiro (código de procedemento PE610A).
Consellería do Mar — III. Outras disposicións — 23/02/2026

Advertido erro na devandita disposición, publicada no
Diario Oficial de Galicia
núm. 16, do luns 26 de xaneiro de 2026, cómpre facer a seguinte corrección:
Na páxina 7186, no texto do artigo 26.2, onde di:
«2. No caso de que as actividades subvencionadas do artigo 6.1.c) non rematasen co mesmo número de alumnos/as que o inicial, realizarase unha redución proporcional da subvención total concedida (custos directos e indirectos), salvo que o abandono sexa debido a unha causa médica ou laboral debidamente xustificada».
Debe dicir:
«2. No caso de que as actividades subvencionadas do artigo 6.1.c), d), e), f), g), h) e i) non rematasen co mesmo número de alumnos/as que o inicial, realizarase unha redución proporcional da subvención total concedida (custos directos e indirectos), salvo que o abandono sexa debido a unha causa médica ou laboral debidamente xustificada».
CORRECCIÓN DE ERROS. Extracto da Orde do 22 de xaneiro de 2026 pola que se establecen as bases que regulan as subvencións para o fomento do emprego no medio rural, programa Galicia Suma Talento: Rural Activo, e se procede á súa convocatoria para o exercicio do ano 2026 (código de procedemento TR351G).
Consellería de Emprego, Comercio e Emigración — III. Outras disposicións — 10/02/2026

Advertido erro no devandito extracto, publicado no
Diario Oficial de Galicia
número 24, do 5 de febreiro de 2026, cómpre realizar a seguinte corrección:
Na páxina 10824, onde di:
«BDNS (Identif.):».
Debe dicir:
«BDNS (Identif.): 885380».
Na páxina 10824, onde di:
«De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
https://www.infosubvenciones.es/bdnstrans/GE/es/convocatoria/ ».
Debe dicir:
«De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
https://www.infosubvenciones.es/bdnstrans/GE/es/convocatoria/885380 ».
EXTRACTO da Resolución do 9 de decembro de 2025 pola que se establecen as bases reguladoras de subvencións, en réxime de concorrencia non competitiva, do programa Cultura no Camiño, para o fomento das artes escénicas e musicais nos concellos da Comunidade Autónoma de Galicia polos que discorren os diferentes Camiños de Santiago, e se convocan para o ano 2026 (código de procedemento CT302B).
Axencia Galega das Industrias Culturais — III. Outras disposicións — 10/02/2026

BDNS (Identif.): 885423.
De conformidade co previsto nos artigos 17.3.b) y 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
http://www.infosubvenciones.es/bdnstrans/GE/es/convocatoria/885423
Primeiro.
Persoas beneficiarias
Poderán ter a condición de persoas beneficiarias destas axudas os concellos da Comunidade Autónoma de Galicia polos que discorren os diferentes Camiños de Santiago, recoñecidos pola Lei 5/2016, do 4 de maio, de patrimonio cultural e delimitados polo correspondente decreto, así como aqueles en que se ditou acordo de inicio para súa tramitación.
Segundo.
Finalidade
O establecemento das bases reguladoras das subvencións destinadas a financiar programacións culturais realizadas por entidades locais polas que discorren os diferentes Camiños de Santiago para contribuír á promoción das artes escénicas e musicais, e aprobar a súa convocatoria para o ano 2026.
Terceiro.
Bases reguladoras
Resolución do 9 de decembro de 2025 pola que se establecen as bases reguladoras de subvencións, en réxime de concorrencia non competitiva, do programa Cultura no Camiño, para o fomento das artes escénicas e musicais nos concellos da Comunidade Autónoma de Galicia polos que discorren os diferentes Camiños de Santiago, se convocan para o ano 2026 (código de procedemento CT 302B).
Cuarto.
Importe
O crédito global destinado ao financiamento destas axudas é de 250.000 euros da aplicación orzamentaria 13.A1.432B.760.0 do código de proxecto 2015-00003 dos orzamentos da Axencia Galega das Industrias Culturais para o 2026.
Quinto.
Prazo de presentación de solicitudes
O prazo para a presentación das solicitudes será dun mes e iniciarase aos 5 días hábiles contados desde o seguinte ao da publicación da convocatoria no
Diario Oficial de Galicia.
O prazo de inicio comezará ás 9.00 horas. No caso de que o día de inicio do prazo sexa inhábil, comezará o día hábil seguinte e se no mes de vencemento non houbese día equivalente ao inicial do cómputo, entenderase que o prazo expira o último día do mes.
A hora fin de prazo de vencemento será ás 14.00 horas.
Santiago de Compostela, 9 de decembro de 2025
EXTRACTO da Orde do 30 de decembro de 2025 pola que se establecen as bases reguladoras do Programa de incentivos ás empresas cualificadas como iniciativas de emprego de base tecnolóxica (IEBT), e se procede á súa convocatoria para o ano 2026 (código de procedemento TR340E).
Consellería de Emprego, Comercio e Emigración — III. Outras disposicións — 10/02/2026

BDNS (Identif.): 885594.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/885594
https://www.infosubvenciones.es/bdnstrans/GE/es/convocatoria/885416 (minimis agrícola)
https://www.infosubvenciones.es/bdnstrans/GE/es/convocatoria/885417 (minimis pesca)
Primeiro. Persoas beneficiarias
As empresas privadas, incluídas as persoas autónomas, con domicilio social, fiscal e centro de traballo na Comunidade Autónoma de Galicia que se constitúan e inicien a súa actividade nun prazo non superior a un ano desde que o proxecto empresarial foi cualificado como IEBT sempre que a maioría da titularidade da empresa corresponda ás persoas físicas promotoras do proxecto empresarial cualificado como IEBT e se cumpran os requisitos e condicións establecidos nesta orde para cada modalidade de axuda.
Segundo. Obxecto
Impulsar a creación de novas iniciativas empresariais de base tecnolóxica na Comunidade Autónoma de Galicia mediante a convocatoria do Programa de incentivos ás empresas previamente cualificadas e inscritas como iniciativas de emprego de base tecnolóxica.
As empresas cualificadas como IEBT poderán solicitar as seguintes modalidades de axudas, dentro do primeiro ano de actividade:
a) Subvención á creación directa de emprego estable.
b) Axuda para o inicio e posta en marcha da actividade.
c) Subvención para a conciliación da vida persoal, laboral e familiar das persoas promotoras.
d) Apoio á función xerencial.
Terceiro. Bases reguladoras
Orde do 30 de decembro de 2025 pola que se establecen as bases reguladoras do Programa de incentivos ás empresas cualificadas como iniciativas de emprego de base tecnolóxica (IEBT), e se procede á súa convocatoria para o ano 2026 (código de procedemento TR340E)
.
Cuarto. Importe
Para a concesión destas axudas destínanse cincocentos mil euros (500.000 euros).
Quinto. Prazo de presentación de solicitudes
O prazo xeral para a presentación das solicitudes das axudas establecidas nesta orde comezará ás 9.00 horas do quinto día hábil posterior ao dia seguinte da súa publicación no
Diario Oficial de Galicia
, e rematará ás 20.00 horas do 30 de setembro de 2026.
Santiago de Compostela, 30 de decembro de 2025
EXTRACTO da Orde do 29 de decembro de 2025 pola que se establecen as bases reguladoras para a concesión de subvencións públicas, destinadas ao financiamento do Programa Investigo, de contratación de persoas mozas demandantes de emprego na realización de iniciativas de investigación e innovación, e se procede á súa convocatoria para o exercicio 2026 (código de procedemento TR349V).
Consellería de Emprego, Comercio e Emigración — III. Outras disposicións — 10/02/2026

BDNS (Identif.): 885622.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/885622
https://www.infosubvenciones.es/bdnstrans/GE/es/convocatoria/885618 (minimis agrícola)
https://www.infosubvenciones.es/bdnstrans/GE/es/convocatoria/885619 (minimis pesca)
Os códigos asignados pola BDNS corresponden a un mesmo texto de convocatoria.
Primeiro.
Entidades beneficiarias
Poderán ter a condición de entidades beneficiarias da subvención:
a) As persoas empregadoras e empresas pertencentes ao sector privado radicadas en Galicia que estean a investir na realización de iniciativas de investigación e innovación, incluídas as empresas cualificadas como iniciativas de emprego de base tecnolóxica atendendo ao previsto no Decreto 56/2007, do 15 de marzo, polo que se establece un programa de apoio ás iniciativas de emprego de base tecnolóxica (IEBT).
b) Os centros privados de I+D+i, sen ánimo de lucro e con personalidade xurídica propia, que teñan definida, nos seus estatutos ou no seu obxecto social ou normativa que os regule, a I+D+i como actividade principal.
Segundo.
Obxecto
Este programa ten por obxecto fixar as bases reguladoras e proceder á convocatoria pública en réxime de concorrencia non competitiva para o ano 2026 das subvencións do Programa Investigo (código de procedemento TR349V).
Terceiro.
Bases reguladoras
Orde do 29 de decembro de 2025 pola que se establecen as bases reguladoras para a concesión de subvencións públicas, destinadas ao financiamento do Programa Investigo, de contratación de persoas mozas demandantes de emprego na realización de iniciativas de investigación e innovación, e se procede á súa convocatoria para o exercicio 2026 (código de procedemento TR349V).
Cuarto.
Importe
Para a concesión destas axudas destínanse catro millóns oitocentos dezasete mil catrocentos euros (4.817.400 €).
Quinto.
Prazo de presentación de solicitudes
O prazo xeral para a presentación das solicitudes das axudas establecidas nesta orde será dun mes que comezará ás 9.00 horas do quinto día hábil posterior ao día seguinte da súa publicación no
Diario Oficial de Galicia
e rematará ás 20.00 horas do último día.
Santiago de Compostela, 29 de decembro de 2025
EXTRACTO da Resolución do 29 de decembro de 2025 pola que se convoca e se regula, mediante tramitación anticipada de gasto e en réxime de concorrencia non competitiva, para o ano 2026, a concesión de axudas ás organizacións de persoas consumidoras da Comunidade Autónoma de Galicia para a realización de actuacións de información, mediación, asesoramento e asistencia á cidadanía en materia de consumo (código de procedemento CO400H).
Instituto Galego do Consumo e da Competencia — III. Outras disposicións — 12/02/2026

BDNS (Identif.): 886042.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/886042
Primeiro.
Persoas beneficiarias
Poderán ser beneficiarias destas axudas as asociacións de consumidores que estean legalmente constituídas e inscritas, no momento de publicarse esta resolución no
Diario Oficial de Galicia
, na Sección Xeral do Rexistro de Organizacións de Consumidores e Usuarios de Galicia a que se refire o Decreto 95/1984, do 24 de maio.
Segundo.
Obxecto
Aprobar as bases, que se inclúen como anexo I da resolución, mediante tramitación anticipada de gasto e en réxime de concorrencia non competitiva, polas que se rexerá a concesión de axudas do Instituto Galego do Consumo e da Competencia ás organizacións de persoas consumidoras e usuarias da Comunidade Autónoma de Galicia para a realización de actuacións de información, mediación, asesoramento e asistencia á cidadanía en materia de consumo durante o ano 2026, e proceder á súa convocatoria.
Terceiro.
Bases reguladoras
Resolución do 29 de decembro de 2025 pola que se convoca e se regula, mediante tramitación anticipada de gasto e en réxime de concorrencia non competitiva, para o ano 2026, a concesión de axudas ás organizacións de persoas consumidoras da Comunidade Autónoma de Galicia para a realización de actuacións de información, mediación, asesoramento e asistencia á cidadanía en materia de consumo (código de procedemento CO400H).
Cuarto.
Importe
O Instituto Galego do Consumo e da Competencia concederá axudas ás asociacións de consumidores de Galicia por un importe total de 165.000 €, con cargo á aplicación orzamentaria 14.80.613A.481.0 do orzamento do Instituto Galego do Consumo e da Competencia para o ano 2026.
Quinto.
Prazo de presentación de solicitudes
O prazo para a presentación das solicitudes será dun mes. Este prazo iniciarase ás 9.00 horas do quinto día hábil posterior a partir do día seguinte ao da publicación desta resolución no
Diario Oficial de Galicia
. O último día de presentación de solicitudes finalizará ás 20.00 horas. Se o último día do prazo é inhábil, entenderase prorrogado ao primeiro día hábil seguinte, e se no mes de vencemento non hai día equivalente ao inicial do cómputo, entenderase que o prazo expira o último día do mes.
Santiago de Compostela, 29 de decembro de 2025
RESOLUCIÓN do 2 de febreiro de 2026, da Dirección Xeral de Simplificación Administrativa e do Patrimonio, pola que se ordena a publicación da modificación dos estatutos da sociedade mercantil pública autonómica Sociedade Galega do Medio Ambiente, S.A.
Consellería de Facenda e Administración Pública — III. Outras disposicións — 12/02/2026

O Consello da Xunta de Galicia, na súa reunión do día 22 de decembro de 2025, adoptou, por proposta do conselleiro de Facenda e Administración Pública, o acordo polo que se autorizou a modificación do artigo 5 dos estatutos da sociedade mercantil pública autonómica Sociedade Galega do Medio Ambiente, S.A.
En cumprimento do disposto nos artigos 104.3 e 105.2 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, ordénase a publicación no
Diario Oficial de Galicia
, como anexo a esta resolución, do artigo modificado dos estatutos da sociedade mercantil pública autonómica Sociedade Galega do Medio Ambiente, S.A.
Santiago de Compostela, 2 de febreiro de 2026
Artigo 5.
Capital social
O capital social fíxase na cantidade de 34.649.152,50 € (trinta e catro millóns seiscentos corenta e nove mil cento cincuenta e dous euros con cincuenta céntimos).
Está representado por 576.525 (cincocentas setenta e seis mil cincocentas vinte e cinco) accións nominativas de 60,10 € (sesenta euros con dez céntimos de euro) de valor nominal cada unha, correlativamente numeradas da 1 á 576.525, ambas incluídas, que están totalmente subscritas e desembolsadas.
CORRECCIÓN DE ERROS. Orde do 26 de decembro de 2025 pola que se establecen as bases reguladoras das subvencións ás entidades locais da Comunidade Autónoma de Galicia para a promoción da igualdade, de forma individual e mediante o sistema de xestión compartida, cofinanciadas pola Unión Europea no marco do programa FSE+ Galicia 2021-2027, e se procede á súa convocatoria para o ano 2026 (código de procedemento SI435A).
Consellería de Política Social e Igualdade — III. Outras disposicións — 12/02/2026

Advertida omisión na devandita orde, publicada no
Diario Oficial de Galicia
número 22, do martes 3 de febreiro de 2026, cómpre realizar a seguinte corrección:
Na páxina 9626, no primeiro parágrafo do número 5 do artigo 6, sobre accións subvencionables e contía da axuda, a continuación do texto «aplicando sobre o gasto total subvencionable a porcentaxe de intensidade de axuda que corresponda:» debe engadirse: «– Máis de 75 e ata 100 puntos: 100 % do gasto subvencionable».
RESOLUCIÓN do 2 de febreiro de 2026, da Dirección Xeral de Mobilidade, pola que se modifica a Resolución do 29 de outubro de 2025 pola que se convocan para o ano 2026 as probas de constatación da competencia profesional para o desempeño das funcións de xestor de transporte en empresas de transporte por estrada (códigos de procedemento IF312A e IF312B) (Diario Oficial de Galicia número 220, do 13 de novembro).
Consellería de Presidencia, Xustiza e Deportes — III. Outras disposicións — 12/02/2026

Mediante a Resolución do 29 de outubro de 2025, da Dirección Xeral de Mobilidade, indicada no encabezamento, nomeouse o tribunal cualificador para a convocatoria do ano 2026.
Logo da dita designación e coa finalidade de garantir o correcto desenvolvemento das probas, considérase procedente modificar o nomeamento dos vogais suplentes. Así, mediante esta resolución efectúase a designación íntegra do tribunal para garantir a máxima transparencia e facilitar o coñecemento da composición do tribunal para as persoas interesadas.
Polo exposto,
Primeiro. Modifícase o número 15.1 da Resolución do 29 de outubro de 2025, da Dirección Xeral de Mobilidade, pola que se convocan para o ano 2026 as probas de constatación da competencia profesional para o desempeño das funcións de xestor de transporte en empresas de transporte por estrada que terán lugar na Comunidade Autónoma de Galicia, publicada no
Diario Oficial de Galicia
do 13 de novembro de 2025, que queda redactado como segue:
«15. Tribunal.
1. O tribunal cualificador das probas convocadas estará integrado polo seguinte persoal da Dirección Xeral de Mobilidade:
– Presidente/a:
A persoa titular da Subdirección Xeral de Ordenación do Transporte.
– Presidentes suplentes:
A persoa titular da Subdirección Xeral de Infraestruturas e Planificación do Transporte.
A persoa titular da Subdirección Xeral de Inspección do Transporte.
– Vogais:
A persoa titular do Servizo da Xunta Arbitral de Transportes de Galicia.
A persoa titular do Servizo de Coordinación dos Plans de Transporte.
A persoa titular do Servizo de Autorizacións, Informes e Apoio Xurídico.
– Vogais suplentes:
A persoa titular da Subdirección Xeral de Infraestruturas e Planificación do Transporte.
A persoa titular do Servizo de Inspección.
A persoa titular do Servizo de Informes e Recursos.
A persoa titular do Servizo de Infraestruturas.
A persoa titular do Servizo de Planificación.
A persoa titular do Servizo de Contratación.
A persoa titular do Servizo de Loxística e Instalacións Aeronáuticas e Ferroviarias.
– Secretario/a:
A persoa titular do Servizo de Ordenación do Transporte Regular de Viaxeiros.
– Secretario/a suplente:
A persoa titular do Servizo de Autorizacións, Informes e Apoio Xurídico.
A persoa titular do Servizo de Coordinación dos Plans de Transporte».
Segundo. Esta resolución producirá efectos desde a data da súa publicación no
Diario Oficial de Galicia
.
Santiago de Compostela, 2 de febreiro de 2026
CORRECCIÓN DE ERROS. Orde do 11 de decembro de 2025 pola que se establecen as normas de pesca nas augas continentais da Comunidade Autónoma de Galicia durante a tempada de 2026.
Consellería de Medio Ambiente e Cambio Climático — III. Outras disposicións — 12/02/2026

Advertidos erros na citada orde publicada no
Diario Oficial de Galicia
núm. 246, do luns 22 de decembro de 2025, cómpre facer as seguintes correccións:
No anexo XII, normativa de coutos, na táboa correspondente á provincia da Coruña, na páxina 65345,
Onde di:
Debe dicir:
Onde di:
Debe dicir:
No anexo XII, normativa de coutos, na táboa correspondente á provincia de Lugo, na páxina 65348,
Onde di:
Debe dicir:
No anexo XII, normativa de coutos, na táboa correspondente á provincia de Pontevedra, na páxina 65357,
Onde di:
Debe dicir:
No anexo XII, normativa de coutos, na táboa correspondente á provincia de Pontevedra, na páxina 65358,
Onde di:
Debe dicir:
Onde di:
Debe dicir:
No anexo XIV, réximes especiais, no punto correspondente á provincia da Coruña, na páxina 65375,
Suprímese o seguinte parágrafo:
«Autorízase a realización dun concurso de pesca no couto de Verdes o día 14 de xuño, coas normas que propoña o Concello de Coristanco como entidade organizadora e logo de aprobación polo departamento territorial».
No anexo XVI, réxime especial de pesca para a realización de campionatos, na páxina 65383,
Onde di:
«4. Campionato Selectivo Salmónidos Lance.
Tramos de competición: as competicións terán lugar no couto de Ribeira de Piquín no río Eo, o día 5 de xuño do 2026».
Debe dicir:
«4. Campionato Selectivo Salmónidos Lance.
Tramos de competición: as competicións terán lugar no couto de Ribeira de Piquín no río Eo, o día 5 de xullo de 2026».
Onde di:
«5. Campionato Selectivo Salmónidos Mosca.
Tramos de competición: as competicións terán lugar no couto da Labrada, no río Lor, o día 19 de xuño do 2026».
Debe dicir:
«5. Campionato Selectivo Salmónidos Mosca.
Tramos de competición: as competicións terán lugar no couto da Labrada, no río Lor, o día 19 de xullo de 2026».
Engádese un punto 8:
«8. Campionato Autonómico Salmónidos Lance.
Tramos de competición: as competicións terán lugar no couto de Verdes, no río Anllóns, o día 14 de xuño de 2026».
EXTRACTO da Orde do 23 de xaneiro de 2026 pola que se establecen as bases reguladoras para a concesión, en réxime de concorrencia competitiva, de subvencións ás asociacións de comerciantes sen ánimo de lucro para a dinamización do comercio local, e se procede á súa convocatoria para o ano 2026 (código de procedemento CO300A).
Consellería de Emprego, Comercio e Emigración — III. Outras disposicións — 12/02/2026

BDNS (Identif.): 886210.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/886210
Primeiro.
Persoas beneficiarias
As agrupacións permanentes de comerciantes, sen ánimo de lucro e con personalidade xurídica propia e plena capacidade, legalmente constituídas baixo calquera forma xurídica, cuxo ámbito de actuación se desenvolva na Comunidade Autónoma de Galicia a nivel municipal e desenvolvan proxectos de dinamización e incentivación do consumo de interese e transcendencia en centros comerciais abertos.
Segundo.
Obxecto
A dinamización do comercio local.
Terceiro.
Bases reguladoras
Publícanse conxuntamente na convocatoria.
Cuarto.
Importe
Destínase un crédito de 2.500.000,00 euros financiado con cargo á aplicación orzamentaria 14.06.751A.481.01 por un importe de 2.500.000,00 euros dos orzamentos xerais da Comunidade Autónoma de Galicia para o ano 2026.
Quinto.
Prazo de presentación de solicitudes
O prazo para a presentación de solicitudes será dun mes contado desde as 9.00 horas do día seguinte ao da publicación desta orde no
Diario Oficial de Galicia
.
O último día de presentación de solicitudes finalizará ás 20.00 horas.
Santiago de Compostela, 23 de xaneiro de 2026
RESOLUCIÓN do 30 de xaneiro de 2026, da Secretaría Xeral Técnica da Consellería de Medio Ambiente e Cambio Climático, pola que se lles dá publicidade aos convenios de colaboración subscritos por esta consellería durante o terceiro cuadrimestre do ano 2025.
Consellería de Medio Ambiente e Cambio Climático — III. Outras disposicións — 12/02/2026

O artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
núm. 30, do 15 de febreiro) impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia e para dar cumprimento a esa obriga,
Artigo 1
Dar publicidade á relación de convenios de colaboración subscritos pola Consellería de Medio Ambiente e Cambio Climático durante o terceiro cuadrimestre do ano 2025, que se incorpora como anexo I a esta resolución.
Artigo 2
Así mesmo, procédese á corrección de erros da Resolución do 14 de maio de 2025, da Secretaría Xeral Técnica da Consellería de Medio Ambiente e Cambio Climático, pola que se dá publicidade dos convenios de colaboración subscritos por esta consellería durante o primeiro cuadrimestre do ano 2025 (DOG núm. 97, do 22 de maio), de xeito que se engade á listaxe anexa dos convenios de colaboración subscritos no primeiro cuadrimestre do ano 2025 por esta consellería, os que se sinalan no anexo II a esta resolución.
Santiago de Compostela, 30 de xaneiro de 2026
Corrección erros da Resolución do 14 de maio de 2025, da Secretaría Xeral Técnica da Consellería da Consellería de Medio Ambiente e Cambio Climático, pola que se dá publicidade dos convenios de colaboración subscritos por esta consellería durante o primeiro cuadrimestre do ano 2025. Engádese á listaxe os convenios seguintes:
RESOLUCIÓN do 2 de febreiro de 2026, da Dirección Xeral de Traballo Autónomo e Economía Social, pola que se lles dá publicidade ás subvencións concedidas ao abeiro da Orde do 27 de decembro de 2024 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-Economía Social) e se convocan para o ano 2025 (códigos de procedemento TR802G e TR802J).
Consellería de Emprego, Comercio e Emigración — III. Outras disposicións — 13/02/2026

En cumprimento do disposto no artigo 12.1 da Orde do 27 de decembro de 2024 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-Economía Social), e se convocan para o ano 2025 (códigos de procedemento TR802G e TR802J) (DOG núm. 24, do 5 de febreiro), resolvo que se proceda á publicación das subvencións concedidas que se indican no anexo, cun importe total de 5.835.687,00 euros, con cargo ás aplicacións 14.04.324C.470.0 e 14.04.324C.470.1 dos orzamentos xerais da Comunidade Autónoma de Galicia para o exercicio 2025.
Santiago de Compostela, 2 de febreiro de 2026
RECURSO de inconstitucionalidade número 6810-2025, contra o artigo 30, números dous, trece, dezasete, dezanove, vinte, vinte e un e vinte e cinco, e o artigo 45, número cinco, da Lei da Comunidade Autónoma de Galicia 5/2024, do 27 de decembro, de medidas fiscais e administrativas.
Tribunal Constitucional — I. Disposicións xerais — 16/02/2026

O Pleno do Tribunal Constitucional, por providencia do 12 de febreiro de 2026, acordou aclarar a providencia do 27 de xaneiro de 2026 ditada no recurso de inconstitucionalidade número 6810-2025, no sentido de precisar que os preceptos impugnados e, por tanto, suspendidos son os seguintes:
– Artigo 30, número dous, da Lei da Comunidade Autónoma de Galicia 5/2024, do 27 de decembro, de medidas fiscais e administrativas, unicamente no que se refire ao parágrafo primeiro do artigo 6.3 da Lei 8/2009, do 22 de decembro, pola que se regula o aproveitamento eólico en Galicia e se crean o canon eólico e o Fondo de Compensación Ambiental.
– Artigo 30, número trece, da Lei da Comunidade Autónoma de Galicia 5/2024, do 27 de decembro, de medidas fiscais e administrativas, unicamente no que se refire á nova redacción do parágrafo segundo do artigo 34.2 da Lei 8/2009, do 22 de decembro, pola que se regula o aproveitamento eólico en Galicia e se crean o canon eólico e o Fondo de Compensación Ambiental.
– Artigo 30, números dezasete, dezanove, vinte, vinte e un e vinte e cinco, da Lei da Comunidade Autónoma de Galicia 5/2024, do 27 de decembro, de medidas fiscais e administrativas, en canto engaden á Lei 8/2009, do 22 de decembro, pola que se regula o aproveitamento eólico en Galicia e se crean o canon eólico e o Fondo de Compensación Ambiental, as disposicións adicionais décima, décimo segunda, décimo terceira e décimo cuarta, así como a disposición transitoria décimo segunda, unicamente, no caso desta última disposición, no que se refire ao número 7.
– Artigo 45, número cinco, da Lei da Comunidade Autónoma de Galicia 5/2024, do 27 de decembro, de medidas fiscais e administrativas, unicamente no que se refire ao número 2 da disposición adicional décimo segunda da Lei 13/2008, do 3 de decembro, de servizos sociais de Galicia.
Madrid, 12 de febreiro de 2026
RESOLUCIÓN do 5 de febreiro de 2026, da Dirección Xeral de Cambio Climático e Sostibilidade, pola que se acorda dar publicidade á sinatura do Convenio marco de colaboración cos sistemas de responsabilidade ampliada do produtor (SRAP) de envases domésticos, de envases lixeiros e de papel cartón dun só uso, do 29 de xaneiro de 2026.
Consellería de Medio Ambiente e Cambio Climático — III. Outras disposicións — 13/02/2026

De conformidade co establecido no artigo 33.6 do Real decreto 1055/2022, do 27 de decembro, polo que se regulan os envases e residuos de envases, faise público que, o 29 de xaneiro de 2026, se formalizou o Convenio marco de colaboración entre a Consellería de Medio Ambiente e Cambio Climático da Xunta de Galicia e os sistemas de responsabilidade ampliada do produtor (SRAP) de envases domésticos, de envases lixeiros e de papel cartón dun só uso, co obxecto de establecer as condicións para a recollida separada, xestión e reciclaxe de residuos de envases domésticos, de envases lixeiros e de papel cartón dun só uso no ámbito territorial da Comunidade Autónoma de Galicia.
O texto íntegro do convenio está dispoñible para a súa consulta en https://sirga.xunta.gal/c/document_library/get_file?file_path=/portal-sirga/Convenios/260129_Convenio_SRAP_EL_PC_%20GAL_asnd.pdf  e no portal de transparencia da Xunta de Galicia.
Santiago de Compostela, 5 de febreiro de 2026